钦定古今图书集成/理学汇编/经籍典/第059卷 > 北魏
## 钦定古今图书集成/理学汇编/经籍典/第059卷 > 北魏

### 太宗永兴元年敕崔浩解周易

按《魏书太宗本纪》，不载。按《崔浩传》，浩上五寅元历，
表曰：“太宗即位元年，敕臣解急就章、《孝经》《论语》《诗》《尚
书》《春秋》《礼记》《周易》，三年成讫，谨以奏呈。”

### 献文帝皇兴 年与程骏讲易义

按《魏书献文帝本纪》，不载。按《程骏传》，“迁著作郎。显
祖屡引骏与论《老》《易》之义，顾谓群臣曰：‘朕与此人言，
意甚开畅’。”